### Beslutning

Godkendt.

### Sagsfremstilling

## Resume og sagens baggrund

Hvidebæk Fjernvarmeforsyning søger ved skrivelse af 9. december 2021 om garanti for lån på 3.500.000 kr. til finansiering af udskiftning af samtlige fjernvarmemålere hos forbrugerne.

Garantien søges ved et 20-årigt annuitetslån hos Kommune-Kredit.

Lovhjemmel: Leif Friis.

## Indstillinger

Direktøren indstiller, at:

1. garanti for et 20-årigt lån hos Kommune-Kredit på 3.500.000 kr. godkendes
2. der vil blive beregnet garantiprovision på 0,55% af restgælden for nærværende og eksisterende lån pr. 31. december 2022 til betaling i december 2023.

## Behandling

Økonomiudvalget, Kommunalbestyrelsen

## Sagsfremstilling

Hvidebæk Fjernvarmeforsyning har på baggrund af nye krav fra EU, samt det eksisterende aflæsningssystem er udfaset og opgraderes ikke længere af leverandøren, besluttet at udskifte samtlige fjernvarmemålere hos forbrugerne. Udskiftningen vil samtidig kunne medvirke til en optimering af fjernvarmedriften.

Projektet omfatter køb af Kamstrup MULTICAL 603 – energimåling med ultralyd samt 2G/4G aflæsning og lækovervågning samt READY

Måleren har 2 modulområder til radiokommunikation og andre kommunikationsmoduler, som gør selvaflæsningskort overflødige og sikrer nøjagtig aflæsning af alle målere.

Måleren har infokoder som giver besked om unormal drift som eksempelvis lækager eller unormalt forbrug, så større skader hos forbrugerne kan minimeres.

*Garantiprovision:*

Garantiprovision vil blive opkrævet jf. de principper, som kommunalbestyrelsen godkendte på sit møde d. 31. maj 2018. [adresse] har fremsendt en behørig kreditvurdering, som udviser en ”stærk betalingsevne”, hvilket medfører en garantiprovision på 0,55%.

Garantiprovisionen vil således blive opkrævet årligt med 0,55% af restgælden pr. 31. december. Dvs. den samlede restgæld for *alle* [adresse] lån – inkl. Nærværende lån – vil blive opgjort pr. 31. december 2022.

Kalundborg Kommune har pr. 31. december 2021 givet kommunegaranti for i alt 41.983.068,42 kr.

## Økonomiske konsekvenser

Garantien får kun bevillingsmæssige konsekvenser for kommunen, såfremt Hvidebæk Fjernvarmeforsyning ikke er i stand til at betale lånet. Garantien påvirker ikke den kommunale låneramme.

### Sagens forløb

23-03-2022 Økonomiudvalget
Anbefales.